A Formula–1-ben 1950-től versenyzett. Kezdetben a Scuderia Milano csapat pilótája volt, ahol egy Maseratival debütált az 1950-es Svájci Nagydíjon, Bremgartenben ötödikként végezve. Még egy versenyen, Franciaországban indult, de motorhiba feladta a viadalt. A következő évre a visszavonult Luigi Fagioli helyére az Alfa Romeóhoz került, és Olaszországban harmadik lett Giuseppe Farinával. Négy futamból amelyen elindult, háromszor pontszerző helyen intették le. Az év végi összesítésben nyolcadik lett, amely Formula–1-es pályafutása legjobb helyezése maradt.